Casio prøver kræfter med en smartring

Her er en julegaveide til en nostalgiker. Casio har lanceret sin første smartring. Tilsyneladende uden en eneste “smart” funktion. Til gengæld bære det visuelle ligheder med Casios første digitalure, der sad på mangen en teenagers håndled i slutningen af 1970’erne og de næste år frem.

Smartringe er det “nye sorte” i år, hvor Samsung som som første store spiller er gået ind på markedet med Galaxy Ring – læs vores anmeldelse her. Lad det være sagt med det samme, hvis du er til avancerede funktioner, er det Samsung udgave, du skal gå efter, ikke Casios.

Den har nemlig hverken pulsmåler, fitnesstracking eller andre intelligente funktioner. Til gengæld kan den vise klokken på en lillebitte LCD-skærm – og den har da trods alt også indbygget alarmfunktion og et stopur. Ringen er da også lavet for at fejre 50-års jubilæum for Casio Casiotron, der var deres første digitalur og kom på markedet i 1974.

Reklamevideo for Casios nye “smartring”.

Casio CRW-001-1JR, som ringen hedder, er nok mere ment som et samlerobjekt end en egentlig brugsgenstand. Den laves kun i en enkelt størrelse – 10,5 amerikansk størrelse. Den leveres dog med to indlæg, der kan sættes ind, hvis den er for stor til din finger. Har du for store fingre, er det bare ærgerligt.

Ringen er sendt på markedet i hjemlandet Japan for ￥19,800, hvilket svarer til lige under tusinde danske kroner. Om den også sættes til salg herhjemme melder historien desværre ikke noget om. Læs mere hos Casio.

Casio prøver kræfter med en smartring